stanford-oval/wikipedia huggingface dataset:
Yilmaz Güney

| Yılmaz Güney |
| --- | --- |

Henkilötiedot
Syntynyt: 1. huhtikuuta 1937 Yenice, Karataş, Turkki
Kuollut: 9. syyskuuta 1984 (47 vuotta) Pariisi, Ranska
Ammatti:  elokuvaohjaaja, kirjailija ja näyttelijä
Ohjaaja
Tunnetuimmat ohjaukset:  Toivo (1970), Yol (1982)
Palkinnot
 mm. Cannesin Kultainen palmu elokuvasta Yol (1982) 
Aiheesta muualla
IMDb 
Elonet
Yilmaz Güney eli kurdiksi Yılmaz Güney (syntyjään turkiksi Yılmaz Pütün, 1. huhtikuuta 1937 – 9. syyskuuta 1984 Pariisi, Ranska) oli Turkin kurdeihin kuulunut elokuvaohjaaja, kirjailija ja näyttelijä.
Güney on maanviljelystä harjoittaneen kurdiperheen poika kaakkois-Turkista. Hän kirjoitti elokuvakäsikirjoitusten ohella romaaneja, novelleja ja poliittisia tekstejä ja aloitti uransa elokuvissa 1960-luvun Turkin suosittuna filmitähtenä. Ensi kerran hän joutui vankilaan vuonna 1961 julkaistuaan poliittisen runon. Guney ryhtyi ohjaamaan omia elokuvia 1960-luvun lopulla ja ehti tehdä niitä parikymmentä, vaikka istui vuodesta 1972 lähtien valtaosan ajastaan vankilassa poliittisista syistä.
Hänen elokuvansa Toivo (Umut, 1970) on keskeinen Turkin uudemman polven elokuvan teos.
Güney voitti Cannesin elokuvajuhlien pääpalkinnon, Kultaisen palmun käsikirjoittamallaan ja vankilasta käsin ”ohjaamallaan” elokuvalla Yol (1982). Käytännössä filmin ohjasi Serif Gören Güneyn ohjeiden mukaan. Myös aiemman elokuvansa Lauma (Sürü, 1979) Güney teki vankilasta käsin Zeki Öktenin avulla. Viimeiset vuotensa hän vietti Turkin kansalaisuutensa menettäneenä maanpaossa Sveitsissä ja Ranskassa. Hän kuoli Pariisissa 47-vuotiaana 1984.
Aiheesta muualla

Umut (Hope, 1970), Directors: Yilmaz Güney, Serif Gören (Multi Subs) (youtube.com)
Duvar (1983), Director: Yilmaz Güney (tekstitys myös (englanniksi)) (youtube.com/)
youtube: https://www.youtube.com/channel/UC47iWIvPb9kbW0vxEvFQNWA
Documentary on Turkey’s ‘Ugly King’ Yılmaz Güney to be screened at the East End Film Festival 2018 (13.4.2018) (englanniksi) (t-vine.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Yılmaz Güney
Käännös suomeksi
Yhdysvaltain laivastoministeri

| United States Secretary of the Navy Yhdysvaltain laivastoministeri |
| --- | --- |
 
 
 Nykyinen Carlos Del Toro 9. elokuuta 2021 lähtien
Nimittäjä:  Yhdysvaltain presidentti
Perustettu:  18. kesäkuuta 1798
Ensimmäinen:  Benjamin Stoddert
Yhdysvaltain laivastoministeri (Secretary of the Navy, SECNAV) on Yhdysvaltain puolustusministerin alaisuudessa toimivan laivastoministeriön korkein siviilivirkamies. Ministerin virka vaatii presidentin nimityksen ja senaatin hyväksynnän.
Laivastoministeriön hallintaan kuuluvat laivasto ja merijalkaväki. Ministeri vastaa presidentin asettamien turvallisuuspoliittisten tavoitteiden toteuttamisesta, laivaston laivojen rakentamisesta, varustamisesta ja korjaamisesta.
Yhdysvaltain ensimmäinen laivastoministeri oli Benjamin Stoddert (1798–1801). 9. elokuuta 2021 lähtien laivastoministerinä on toiminut Carlos Del Toro.
Aiheesta muualla

Wikimedia Commonsissa on kuvia tai muita tiedostoja aiheesta .
Secretary of the Navy
WWS.1 Salamandra

| Salamandra |
| --- | --- |
 IS-A Salamandra SP-322 Puolan ilmailumuseossa Krakovassa elokuussa 2013.
Tyyppi:  harjoituspurjekone
Alkuperämaa:   Puola
Suunnittelija:  Wacław Czerwiński
Ensilento:  1936
Poistettu käytöstä:  1962
Valmistusmäärä:  ~500 
Yksikköhinta:  2 630 zł (1939)
Muunnelmat:  Cavka Kemény K-02 Szellő PIK-5
WWS.1 Salamandra oli puolalainen yksipaikkainen puurakenteinen harjoituspurjelentokone, jonka suunnitteli WWS:n johtaja Wacław Czerwiński. Malli eteni nopeasti sarjatuotantoon 1930-luvun lopulla. Tyyppiä valmistettiin muutamissa pajoissa ja lisenssituotantona muutamia satoja yksilöitä ennen toisen maailmansodan syttymistä. Hyvien lento-ominaisuuksiensa ansiosta se oli puolalaisten purjelentokoulujen suosiossa, ja levisi myös ulkomaille Jugoslaviaan, Ranskaan, Romaniaan, Suomeen, Unkariin ja Viroon.
Sodan jälkeen tuotanto jatkui Puolassa takaisinmallinneituista suunnitelmista mallinimellä IS-A Salamandra. Uusia koneita valmistettiin kaikkiaan 264, ja osa vietiin muun muassa Kiinaan, missä konetyyppiä rakennettiin myöhemmin lisenssillä. Salamandran kokonaistuotanto nousi lopulta noin 500 kappaleeseen, ja sen pohjalta suunniteltiin useita muita purjelentokoneita Jugoslaviassa, Kanadassa, Ranskassa, Suomessa ja Unkarissa. Tyyppi palveli puolalaisissa lentokouluissa aina vuoteen 1962.
Historia > Sotaa edeltänyt aika

Puola oli Saksan ohella yksi purjelennon suurmaista 1930-luvun Euroopassa, ja maassa toimi lukuisia suuria purjelentokouluja, joilla oli selvä kytkös maanpuolustustoimintaan. Käytössä olleet tyypit oli pääasiallisesti suunniteltu Puolassa, ja osa niistä oli jopa maailmanmitassa varsin edistyksellisiä. WWS (puol. Wojskowe Warsztaty Szybowcowe, suom. Sotilaspurjekonekonepaja) perustettiin Krakovassa vuonna 1935. Verstasta johtanut insinööri Wacław Czerwiński kehitti Salamandraksi nimetyn harjoituskoneen pajan ensimmäisenä koneprojektina, ja tyyppi lensi ensilentonsa vuonna 1936. Salamandrasta tuli lento-ominaisuuksiltaan erinomainen, ja se eteni nopeasti sarjatuotantoon. Se asettui Puolassa käytettyjen purjelentokoneiden sarjassa vaativuutensa puolesta Wrona-alkeiskoulukoneen ja kehittyneemmän Komar-purjelentokoneen välille. WWS:n ja Lvovin työpajojen yhteinen tuotantomäärä nousi ennen toisen maailmansodan syttymistä 180 koneeseen. Malli oli suosittu puolalaisissa purjelentokouluissa, ja sitä vietiin Jugoslaviaan, Ranskaan, Romaniaan, Suomeen, Unkariin ja Viroon. Vientikoneiden lisäksi konetta valmistettiin lisenssillä Jugoslaviassa ja toisen maailmansodan aikana Romaniassa. Salamandran pisin lento Puolassa tapahtui vuonna 1938, kun lentäjä Burak lensi konetyypillä 11 tuntia ja 15 minuuttia.
Historia > Sotavuodet ja sodanjälkeinen uustuotanto

Saksa hyökkäsi Puolaan toisen maailmansodan alussa syyskuussa 1939. Maahan jääneet Salamandra-purjelentokoneet jäivät miehittäjien sotasaaliiksi, ja osa niistä luovutettiin sodan aikana muun muassa Kroatiaan. Vain yksi koneyksilö selvisi sodasta Puolassa Sleesian Goleszówin kylässä. Insinöörit Marian Gracz ja Rudelf Metz takaisinmallinsivat koneen rakennepiirustukset säilyneen koneyksilön pohjalta Bielsko-Białan purjelentoinstituutissa (puol. Instytut Szybownictwa). Uusien suunnitelmien pohjalta valmistetut koneet saivat mallitunnuksen IS-A Salamandra, ja ensimmäinen uusi tuotantosarja valmistettiin kokonaisuudessaan purjelentoinstituutissa. Tuotanto siirtyi seuraavaa 78 konetta käsittänyttä sarjaa varten Jeżówin lentokonepajalle, missä rakennetut koneet saivat mallitunnuksen Salamandra 48.
Sotaa edeltäneisiin Salamandroihin nähden myöhemmissä koneissa oli joitakin rakenteellisia parannuksia, minkä lisäksi niiden tuotannossa voitiin hyödyntää kehittyneempiä valmistustekniikoita. Kahdesta ensimmäisestä sarjasta kehitettiin Salamandra 49, johon lisättiin uutena ominaisuutena lentojarrut. Myöhemmissä Salamandra 53 -koneissa oli lisäksi uudelleensuunniteltu sivuperäsin. Salamandroja käytettiin sodan jälkeen Puolassa aina vuoteen 1962, jolloin tyypin viimeinen lento tehtiin Żarin lentokentällä. Vientimallia Salamandra 53A toimitettiin Kiinaan, missä sitä valmistettiin myöhemmin myös lisenssillä. Koneesta kehitettiin Kiinassa myös kaksipaikkainen versio.
Konetyyppiä rakennettiin sodan päättymisen jälkeen Puolassa 264 kappaletta. Maailmanlaajuisesti niitä valmistettiin noin 500 kappaletta. Salamandran pohjalta kehitettiin useita muita purjelentokoneita, kuten unkarilainen Kemény K-02 Szellő, jugoslavialainen Cavka ja suomalainen PIK-5. Salamandran alkuperäinen suunnittelija Wacław Czerwiński pakeni sota-aikana Kanadaan, jossa hän työskenteli de Havilland of Canadalla. Czerwiński suunnitteli Kanadassa ulkomuistista Sparrow-nimen saaneen Salamandra-kloonin, josta kehitettiin kolme vuotta myöhemmin Canadian Wooden Aircraft Companyn rakentama Robin-purjelentokone.
Museokoneita

Polyteknikkojen ilmailukerhon WWS.1 Salamandra OH-SAA (aiempi OH-PIK 6) Suomen ilmailumuseossa Vantaalla.
IS-A Salamandra SP-332 Puolan ilmailumuseossa Krakovassa.
Rakenne

Salamandran kärkiväli oli pieni 12,5 metriä, ja kone oli rakenteeltaan varsin kyvyt, painaen tehtaalta lähtiessään vain 110 kilogrammaa. Ylätasokonfiguraatioon asennettu siipi oli tuettu kahdella rungon alaosaan kiinnittyneellä teräsputkella. Sen pääsalko oli kotelorakenteinen ja tyvessä oli vinosti liitetty apusalko. Koneen ohjaamo oli vanerikuorirakenteinen, ja pyrstö liittyi siihen kahdella ontolla palkilla. Rakenteen jäykistämiseen käytettiin myös vaijereita. Kone ei ollut lentokonehinauskelpoinen.
Tekniset tiedot

Ensin annetut arvot ovat sotaa edeltäneelle versiolle, suluissa sodan jälkeiselle Salamandra 53 -mallille.
Lähde:
Yleiset ominaisuudet
Pituus: &&&&&&&&&&&&&&06.04800006,48 m
Kärkiväli: &&&&&&&&&&&&&012.048000012,48 m
Korkeus: &&&&&&&&&&&&&&02.03000002,3 m
Siipipinta-ala: &&&&&&&&&&&&&016.090000016,9 m²
Siiven sivusuhde: &&&&&&&&&&&&&&09.02000009,2
Siipiprofiili: Göttingen Gö 533
Tyhjäpaino: &&&&&&&&&&&&0110.&&&&00110 kg (140 kg)
Suurin lentoonlähtöpaino: &&&&&&&&&&&&0190.&&&&00190 kg (225 kg)
Hyötykuorma: &&&&&&&&&&&&&080.&&&&0080 kg
Suoritusarvot
Suurin sallittu nopeus: &&&&&&&&&&&&0150.&&&&00150 km/h
Liitoluku: 1:15.2 nopeudella 56 km/h
Vajoamisnopeus: &&&&&&&&&&&&&&00.08100000,81 m/s nopeudella 48 km/h
Siipikuormitus: &&&&&&&&&&&&&011.030000011,3 kg/m²
Aiheesta muualla

Kuvia tai muita tiedostoja aiheesta WWS.1 Salamandra Wikimedia Commonsissa
Hevonen vetää WWS.1 Salamandraa Puolassa vuonna 1939.
Entisöity IS-A Salamandra SP-8018 Gliwicen lentokentällä Puolassa huhtikuussa 2017.
Salamandra OH-SAA Suomen ilmailumuseossa marraskuussa 2010.
Vääräjärvi (Orivesi, Siikaneva)

| Vääräjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°49′07″N, 24°11′46″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  oja Jouttijokeen 
Järvinumero:  35.754.1.009
Mittaustietoja
Pinnankorkeus:  162,3 m  
Rantaviiva:  2,401 km  
Pinta-ala:  7,102 ha  
Saaria:  ei saaria 
 fiVääräjärvi 
Vääräjärvi  on Pirkanmaalla Orivedellä Siikanevan eteläpuolella sijaitseva järvi.
Maantietoa

Järven pinta-ala on 7,1 hehtaaria ja se on 1,0 kilometriä pitkä ja 150 metriä leveä. Se sijaitsee Siikajärven pohjoispuolella ja Siikajärven laskujoki virtaa sen läpi. Se on kapean mutta mutkittelevan muotoinen. Sen levein kohta on 100 metriä eli 50 metriä kapeampi kuin järven vaatima tila sivuttain. Järven itäpäässä on alle 20 metriä kapea salmi, jonka päässä on lampimainen laajentuma. Järvellä ei ole kartan mukaan saaria. Sen rantaviivan pituus on 2,4 kilometriä ja ne ovat soistuvaa metsämaata. Rannoille on rakennettu kaksi vapaa-ajan asuntoa. Niille tulee tiet metsäautotieltä, joka alkaa Siikakankaalta ja ennen sitä kantatieltä 66. Ruoveden kuntaraja ohittaa järven250 metrin päästä.
Vedenlaatu

Järven vettä on tutkittu vain kerran vuonna 1986. Sen mukaan se on perustyypiltään kirkasvetinen ja rehevyystasoltaan karu järvi. Vedenväri on siihen laskevien suovesien takia lievästi ruskea. Veden happitalous on tasoltaan hyvä, mutta veden happamuus on alhainen (mitattu pH 4,9 ja 5,8). Happamuustaso on liian alhainen kalojen mätien ja poikasten kehittymiselle. Järvi on muuten virkistyskäyttöä varten tyydyttävällä tasolla.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Huikonjoen valuma-alueeseen (35.754) se kuuluu. Järven vedenpinnan korkeus on 162,3 metriä mpy. Siihen on johdettu kolme lyhyttä metsäojaa. Järvi on Siikajärven laskuojan läpivirtausjärvi, joka jatkaa Isosilmän kautta Jouttijoelle, johon oja yhtyy.
Historiaa

Vuoden 1957 peruskartassa järven ohi kulki jo silloin nykyinen Rutajärvelle johtava tie.
Yamakasi (elokuva)

| Yamakasi> Yamakasi – Les Samouraïs des temps modernes |
| --- | --- |

Ohjaaja:  Ariel Zeitoun
Käsikirjoittaja:   Luc Besson  Philippe Lyon  Julien Seri 
Tuottaja:  Luc Besson
Säveltäjä:   DJ Spank  Joeystarr 
Kuvaaja:  Philippe Piffeteau
Leikkaaja:   Yohann Costedoat  Yann Hervé 
Pukusuunnittelija:  Olivier Bériot
Pääosat:   Châu Belle Dinh  Williams Belle  Malik Diouf  Yann H'Nautra  Guylain N'Guba Boyeke  Laurent Piemontesi  Charles Perrière 
Valmistustiedot
Valmistusmaa:  Ranska, Espanja
Tuotantoyhtiö:   Canal+  Europa Corp.  Leeloo Productions  TF1 Films Production 
Levittäjä:  EuropaCorp Netflix
Ensi-ilta:  2001
Kesto:  87 min
Alkuperäiskieli:  ranska
Seuraaja:  The Great Challenge
Aiheesta muualla
IMDb 
Elonet
AllMovie
Infobox OKNimi-testi OK: 
Yamakasi tai Yamakasi – nykyajan samurait (Yamakasi - Les Samouraïs des temps modernes) on vuonna 2001 ensi-iltansa saanut Ariel Zeitounin ohjaama elokuva parkouria harrastavista pariisilaisista lähiönuorista, jotka alkavat tehdä asuntomurtoja kerätäkseen rahaa köyhän lapsen tarvitsemaan leikkaukseen.
Elokuvan näyttelijöinä toimi parkourin keksijöinä pidetyn Yamakasi-ryhmän jäseniä. Elokuvan tuottajana ja yhtenä käsikirjoittajana toimi Luc Besson. Elokuva sai vuonna 2004 jatko-osan The Great Challenge. Siinä ryhmä taistelee Bangkokissa yakuzaa ja sen thaimaalaisia apulaisia vastaan.
Zeit

Zeit voi tarkoittaa seuraavia:
Die Zeit, saksalainen viikkolehti
Zeit, Rammstein-yhtyeen albumi vuodelta 2022
"Zeit", Bianca Shomburgin esittämä kappale, Saksan edustaja Eurovision laulukilpailussa 1997.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zeit”, voi hakea sivunnimihaulla, laajalla sivunnimihaulla tai tekstihaulla.
Jyrock

Jyrock on Jyväskylän yliopiston ylioppilaskunnan vuodesta 1985 järjestämä vaihtoehtoiseen populaarimusiikkiin keskittynyt sisäfestivaali. Vastaavanlaisia tapahtumia ei tiettävästi ollut aiemmin järjestetty Suomessa. Jyrockin tavoitteena on ollut koko historiansa ajan tuoda esille ennakkoluulottomasti uusia tasokkaita ja omaperäisiä artisteja sekä vaihtoehtoista populaarimusiikkia sekä tarjota nouseville yhtyeille esiintymismahdollisuuksia. Jyrock painottaa artistivalinnoissaan tuoretta ja omaperäistä populaarimusiikkia – tarkkoja genre-rajauksia festivaalilla ei ole ikinä ollut.
Vuoden 2019 festivaali järjestetään 5.-6.4. Jyväskylän yliopiston ylioppilaskunnan ylioppilastalossa Ilokivessä. Festivaalin lauantain pääesiintyjä on Ruusut. Festivaalin promoottorina on vuodesta 2019 alkaen toiminut Jesse Brandelin, tuottajana Laura Partamies ja tiedottajana Sanni Lahtinen.
Historia

Jyrock 2021 15.-16.10.
Bad Sauna, Jari Raaste, Orvokki, Midsommaren, Sansibar, Hassan Maikal, Lake Jons, Jaakko Eino Kalevi, F, Arppa, Malla, Handshaking, New Ro, Tamara Luonto ja Cyril Awakens.
Päiväklubilla Vakiopaineessa 16.10. esiintyivät AHO ja The Bomb.
Vuonna 2020 Jyrockia ei järjestetty koronaviruspandemian vuoksi.
Jyrock 2019 5.-7.4.
Curses (US), Elektro Guzzi (Aut), Yona, Linkopii, Jesse Markin, Möyhy-Veikot, Sumuposauttaja, Pale Honey (Swe), Ruusut, Töölön Ketterä, SOFA, 1981, Sitoi ja Radio Supernova.
Jyrock Ennakkoklubilla Freetimessä 8.3. esiintyivät K-X-P ja Multishiva ja Ennakkoklubilla Lutakossa 28.3. Eleanoora Rosenholm, Rosita Luu ja Ylva Haru. Päiväklubilla 6.4. Vakiopaineessa esiintyivät Karina, Päiviö ja Pyhä Männynoksa sekä Salmelan Muovisorvaamo.
Historia > Jyrock 2018 13.-14.4.

Mäsä, Varjot, Fresh Tides, Dallas Kalevala, Sydän, Sydän, Lighthouse Project, Ursus Factory, The Entrepreneurs (DK), Kaita Isäri Seppälä, Kynnet, Born to Cry, Versace Henrik, Teksti-TV 666, New Waters, Hey Elbow (SWE) ja Ruudolf. Skål Dj's, Peruutuspeili dj:t, DJ Soul Rokker, paavon ja jukan indiediscon dj:t.
Jyrock Ennakkoklubilla Freetimessä esiintyivät Itä-Hollola Installaatio, Rain Diary ja Muutama Susi. Päiväklubilla esiintyivät The Hearing ja Mummin Kullat. Jyrock-brunssi järjestettiin sunnuntaina ravintola Panzassa, jossa musiikista vastasi DJ This Charming Man. Festivaalin promoottorina toimi Ville Koivisto.
Historia > Jyrock 2017 20.-21.4.

Huoratron, Iisa, Kauriinmetsästäjät, The Holy, Nelson Can (DK), Suad, Rainbowlicker, Horte, Musta Huone, Hang the DJ,  Menkkaklubi, Gals Dem Sound, View, Töölön Ketterä, The Entrepreneurs (DK),  Burning Hearts, Tre-Funk III, Vesta (laulaja), Echo Is Your Love, Ghost World, Moly, DJ Skenikswee, Hear DJ´t & Gals Dem Sound.
Jyrock-päiväklubilla 22.4. Baari Vakiopaineessa esiintyivät Pekko Käppi & KHHL, Hulda Huima & Hear DJ´t.
Historia > Jyrock 2016 15.– 16.4

Kate Boy, TOMM¥ €A$H, Pharaoh Overlord, Gasellit, Cityman, Redder, Draama-Helmi, Jaakko Aukusti, Handshaking, drS, PdlC, Laten ja Arnon hallintarekisteri, Deep Cuts JKL, Skål!
Bendik, Sydän, sydän, Elias Gould, Hebosagil, Femme En Fourrure, Gim Kordon, Tyynyt, MSRBL, Serot, Mirage Man, DJ Jese, Hannusoolo, Salmelan muovisorvaamo, Paavon ja Jukan indiedisko
Klubeilla esiintyivät:Jyrock Preheat'16 -ennakkoklubilla ravintola Freetimessä 4.3 Have you ever seen the Jane Fonda aerobics VHS, Sans Parade ja Fresh Tides. Vakiopaineen päiväklubilla Lake Jons, Mantaray, Hear ry DJ:t. Festivaali järjestettiin poikkeuksellisesti Ravintola Katseessa Ylioppilastalo Ilokiven ollessa peruskorjauksen alla. Festivaalin promoottorina toimi Jani Porkka.
Historia > Jyrock 2015 17.–18.4.

All We Are (UK), BRNS (BE), Dune Rats (AUS), Lapko, Paperi T, Jaakko Eino Kalevi, K-X-P, Aivovuoto, Shivan Dragn, The Hearing, Saijaa Saijaa, Kesä, Love Sport, Solano + Profettes, Oceans, Nyos, Van Dammes, Mantaray.
Klubeilla esiintyivät: Jyrock Preheat'15 -ennakkoklubilla ravintola Freetimessä 6.3. esiintyivät Pimeys, Ninni Forever Band ja Kvarter. Vakiopaineen päiväklubilla 18.4. Risto sekä Vindi Karlos. Festivaalin ohjelmistoon kuului myös Jyrock brunssi Kulttuuriravintola Ylä-Ruthissa 19.4. Jyrockin promoottorina toimi Ville Koivisto.
Historia > Jyrock 2014 11.–12.4.

Foster Parents, Faenimal Arm, Black Twig, Biniyam, Rauhatäti, Jenny Wilson (SWE), Jules Riverman, Muuan Mies, Ruger Hauer, H A L T I, Gommi & Rommi, Damn Seagulls, Sturle Dagsland (NOR), Mr. Peter Hayden, EIMIC (RUS), Total Recall, Cola & Jimmu, Tuomo
Klubeilla esiintyivät: Jyrock Preheat'14 -ennakkoklubilla ravintola Freetimessä 7.3. esiintyivät Panssarijuna, Color Dolor ja Suzanne. Vakiopaineen päiväklubilla 12.4 Super Janne sekä Heikki Hautala. Festivaalin ohjelmistoon kuului myös Jyrock brunssi ravintola Sohwissa 12.4. Jyrockin promoottorina toimi Ville Koivisto.
Historia > Jyrock 2013 19.–20.4

Salaiva, Faarao Pirttikangas & Kuhmalahden Nubialaiset, Tuuttimörkö, Hidria Spacefolk, Colours of Bubbles (LTU), Kemmuru, Black Lizard, The Flaming Sideburns, Henri Koskiniemi Plays His Awesome Tunes, Hello Giants, Betrayal at Bespin, Pimeys, Mopo, PK Keränen, Moonface with Siinai (CAN-FIN), Poutatorvi, Plutonium 74, Henri, Skål! & JKL All Stars-DJ:t ja Hear-teltta.
Klubeilla esiintyivät: Jyrock Preheat'13 -ennakkoklubilla ravintola Freetimessä 15.3 esiintyivät Zebra and Snake, Merries ja ∞. Vakiopaineen päiväklubilla 20.4 23:23 ja Virta. Festivaalin ohjelmistoon kuului myös Jyrock brunssi ravintola Sohwissa 21.4. Jyrockin promoottorina toimi Suvi Mononen.
Historia > Jyrock 2012 20.–21.4.

Azure Blue (SWE), Cold Pupu Sauna, The Irrationals, Heikki Salo, Husky Rescue, Jaakko Laitinen & Väärä Raha, Laineen Kasperi & Palava Kaupunki, Madame de C***, Magyar Posse, The Megaphone State, Moby Dictator + VJ Poesiloe (Ich bin ein Fernseher), The New Tigers, Oranssi Pazuzu, Risto Ylihärsilä & Wilunki 3000, Räjäyttäjät, Siinai, Tundramatiks, Vene, Ville Leinonen, Virta sekä VJ:t Visuale & Tundra T. Tiskijukkina soittivat LUPI!-DJ:t, Kriso, Pex Pistols, Yollu, Sir Kojo, P.Williams, Midnight Express, Rampant, Selekta Ssoze sekä Hear DJ:t.
Klubeilla esiintyvät: Jyrock Preheat'12-ennakkoklubilla ravintola Freetimessä 9.3 The Mutants, Tuomas Henrikin Jeesuksen Kristuksen Bändi sekä Home Junior. Vakiopaineen päiväklubilla 21.4. Eva & Manu sekä Barry Andrewsin Disko. Festivaalin ohjelmistoon kuului lisäksi Soup 'n Sound Salutes Jyrock ravintola Ylä-Ruthissa 21.4. sekä Jyrock Vakiobrunssi Vakiopaineessa 22.4. Jyrockin promoottorina toimi Marko Kainulainen.
Historia > Jyrock 2011 15.–16.4.

Black Audio, DiskJokke (NOR), Edorf, Eläin, Folke Westside, French Films, Iiris (EST), Joose Keskitalo ja Kolmas Maailmanpalo, Kuopionniemi,
Kylian, Long Distance Calling (DEU), Minä ja Ville Ahonen, Neufvoin, On Volcano, Profeetta & Uusi Maailmanuskonto, Scarlet Youth, Superchrist, TV-Resistori sekä Uusi Fantasia. Tiskijukkina muun muassa Silli, Yollu, Pex Pistols, KatuTatu ja Hear Sirkus.
Klubeilla esiintyivät Ravintola Rumassa 18.2. Nightsatan sekä Niko & Tapsa. Lutakossa 12.3. Magenta Skycode, Islaja ja Delay Trees.
Ravintola Vakiopaineen päiväklubilla 16.4. Mirel Wagner sekä Damien Jurado (USA). Jyrockin promoottorina toimi Toni Peltola.
Historia > Jyrock 2010 16.–17.4.

Masquer (SWE), Mintzkov (BEL), Bye Bye Bicycle (SWE), Alpo ja Tomi, Astrid Swan & The Drunk Lovers, Circle, Cosmobile, Echo Is Your Love, G-odd, Joniveli, Kaikukasti, Kiki Pau, Manna, Pyhimys, Shine 2009, Terveet Kädet, The Souls, Tuomas Henrikin Jeesuksen Kristuksen bändi, TV OFF, Vuk, Kaino dj:t, Hear dj:t, NS. dj:t, Dj Antti Hietala/Hang the DJ!, Dj Wille R, Dj Super Mazembe, Bubi Tuomala (juontaja)
Klubeilla esiintyivät 26.2. Ravintola Rentukassa CC33, Nancy, Scarduff Sixpäck, Otto V. (peruuntui), Jackson Jennings, Hormonés; Lutakossa 20.3. Aavikko, Radiopuhelimet, I Was A Teenage Satan Worshipper ja Ravintola Vakiopaineen päiväklubilla 17.4. Pekko Käppi, Muuan mies ja Astrid Swan. Jyrockin promoottorina toimi Johannes Lintunen.
Historia > Jyrock 2009 17.–18.4.

Dolphin [RUS], Cheese People [RUS], Twiggy Frostbite [SWE], Messer Chups [RUS], Aavikko, Regina, The Valkyrians, Joensuu1685, Anssi8000 & Maria Stereo, Äänijännite, Plain Ride, The Wrecking Queens, The Nancy Wha, Kap Kap, Zebra and Snake, Posteljoona & Paha Nuutti, Cats on Fire, Kim Curly solo, Jaakko & Jay, Dinosauruxia, Muuan mies, Monosen kaiku, Wille R & Naks, NS.DJ:t, Pintandwefall, Röyhkä, Rättö & Lehtisalo, Laivue, Bubi Tuomala (juontaja), Jaakko Eino Kalevi (juontaja). Jyrockin promoottorina toimi Johannes Lintunen.
Historia > Jyrock 2008 11.–12.4.

Anna Järvinen (SWE), Under Marié (EST), Mona De Bo (LV), DJ Martin Jõela (EST), Pintandwefall, Ceebrolistics, Electric Monk, Giant Räbät, Le Corps Mince de Françoise, Kastor, Jesse, Eero Johannes vs. KA SO RE, The Capital Beat, Viola, I Walk the Line, Eleanoora Rosenholm, Los Fuegos Artificiales, Captain Cougar; DJ:t Wille R, Jacedonia, Chris Robin, Naks, NS. Klubi, Wallu Valpio (juontaja). Jyrockin promoottorina toimi Johannes Lintunen.
Historia > Jyrock 2007 20.–21.4.

Alamaailman Vasarat, Rubik, Magenta Skycode, The Scaramangas, Paavoharju & Joose Keskitalo Keinuttavat Harmaata Kehtoa, Keuhkot, Le Futur Pompiste, Athletic Arms, Risto, Felix Zenger (feat. Alaska Kalanen & DJ Staffro), Shogun Kunitoki, Tuomas Toivonen, Kaukolampi-Puranen-Nykänen, Differnet (SWE), Agent M (EST), Marissa Nadler (USA), DJ Action Biker (SWE), DJ Autobahn Kommando, DJ Naks, DJ Juho Kahilainen, Hey Ho Let’s Not!, DJ Matti Nives. Jyrockin promoottorina toimi Juha Luomala.
Historia > Jyrock 2006 7.–8.4.

DJ:t Silli & Ristomatti, Goodnight Monsters, Plain Ride, The Millioners, Jolly Jumpers; DJ:t Harri & Fianca (Club Gäng) + Makelove (Music is Better), Pets on Prozac, Them Shepherds, Harlem (SWE), Boys of Scandinavia; DJ:t Silli & CMOS (Rikos), John McGregor, Profeetta, Flamongo All Stars, Nicole Willis & the Soul Investigators; DJ:t Sanna (Les Gillettes) & Sami (Aftershave), I Was a Teenage Satan Worshipper, Selfish Shellfish, The Je Ne Sais Quoi (SWE), David Gilmour Girls (NED).
Jyrockin promoottorina toimi Ville Häkkinen.